open-index/open-wikipedia-markdown huggingface dataset:
Գոնսալես քույրեր

**Դելֆինա և Մարիա դե Խեսուս Գոնսալեսներ** ( ), մարդասպան քույրեր, որոնք առևանգում էին աղջիկների և ստիպում նրանց զբաղվել մարմնավաճառությամբ։ Նրանք ճանաչվել են Մեքսիկայի ամենադաժան սերիական մարդասպաններ։ Սպանել են 110 մարդու։

## Սպանություններ
Բոլոր սպանությունները տեղի են ունեցել 1950-1964 թվականների ընթացքում Գուանախուատո նահանգի Սան Ֆրանսիսկո դել Ռինկոն քաղաքում, որը գտնվում էր Մեխիկոյից 200 կմ հեռավորության վրա։ Տեղացի քույերը ձեռք էին բերել ռանչո, որը ժողովրդի մեջ կոչվում էր «Դժոխային հասարակաց տուն»։ Իրենց զոհերին նրանք գտնում էին հայտարարությամբ, որի մեջ պահանջվում էին մատուցողներ, իսկ լավ վարձատրությունը երաշխավորվում էր։ Նրանք առևանգված աղջիկներին ստիպում էին զբաղվել մարմնավաճառությամբ և գիշեր-ցերեկ սպասարկել հաճախորդներին։ Աղջիկները երկար ժամանակ պահվում էին սարսափելի պայմաններում, ստանում էին քիչ քանակությամբ ուտելիք և մարմնավաճառության հետևանքով հաճախ էին հիվանդանում։ Որոշներին ստիպողաբար կոկաին կամ հերոին էին տալիս և ծեծում։ Երբ մարմնավաճառները հիվանդանում էին կամ ինչ-որ այլ պատճառներով այլևս չէին կարողանում հաճախորդներին սպասարկել, քույրերը նրանցից ազատվում էին։ Բացի դրանից քույրերը սպանել են նաև հարուստ հաճախորդների։ Սպանությունների մեջ քույրերին օգնել են երկու այլ աղջիկներ՝ Կարմենը և Մարիա Լուիզան։ Նրանք աննկատ են եղել, և ոչ ոք նրանց չի կասկածել։

## Հետաքննություն
Այդ ժամանակներում ոստիկանությունը բազմաթիվ անհետ կորած աղջիկների մասին հաղորդագրություններ է ստացել։ Այդ գործի համար շրջադարձային է եղել այն պահը, երբ ոստիկանները կայարանում ձերբակալել են մարմնավաճառ Ժոզեֆինա Գուտյերեսին՝ ֆիզիկական և հոգեբանական բռնության ակնհայտ հատկանիշներով։ Երբ նրան սկսել են կասկածել աղջիկների անհետացման մեջ, նա իր անմեղությունն ապացուցելու համար պատմել է իրական մարդասպանների՝ Գոնսալես քույրերի մասին։ Ոստիկանները գնացել են քույրերի ռանչո և այնտեղ գտել 12 մարմնավաճառների, որոնք լուրջ հիվանդություններ են ունեցել, 80 աղջկա և 11 հաճախորդի դիակ, ինչպես նաև բազմաթիվ վաղածին մահացած երեխաների։ Այդ ժամանակ ոստիկանները դատին ներկայացնելու բավականաչափ ապացույցներ են ունեցել, որոնք եղել են 1964 թվականին։

## Դատավճիռ
Երկու քույրերին մեղավոր են ճանաչել առնվազն 91 մարդու սպանությունների մեջ և դատապարտել Մեքսիկայի առավելագույն պատժի՝ յուրաքանչյուրին տալով 40 տարվա ազատազրկման։ Կարմենի և Մարիա Լուիզայի մեղադրանքը նույնպես հաստատվել է, սակայն նրանց դատապարտել են «մանր իրավախախտում» հոդվածով։ Այս գործը Մեքսիկայում լայն արձագանք է ստացել։ Դելֆինան Գուանախուատոյի Իրապուատո բանտում անհայտ հանգամանքներում մահացել է, Կարմենը մահացել է քաղցկեղից, իսկ Մարիա Լուիզան խելագարվել է՝ վախենալով սպանվել ապստամբների կողմից։ Ողջ է մնացել միայն Մարիա դե Խեսուս Գոնսալեսը, որը մի քանի տարի բանտում նստելուց հետո ազատ է արձակվել։ Նրա հետագա ճակատագիրն անհայտ է։

## Հետաքրքիր փաստեր
* 20-րդ դարի կեսերին Մեքսիկայում կատարված դեպքերի հիման վրա նկարահանվել են «Սատանա քույրեր» (1966) և «Դժոխային քույրեր» (1968) ֆիլմերը։
* 1977 թվականին լույս է տեսել քույրերի մասին պատմող մեքսիկացի գրող Խորխե Իբարգենգոտիայի «Մարդասպաններ» գիրքը։

## Ծանոթագրություններ

## Արտաքին հղումներ
* BBC.World’s worst killers.Torture castle

Կատեգորիա:Սերիական մարդասպաններ
Ամգու

**Ամգու**, վանք Վանի նահանգի Թիմարի գավառում։

## Ծանոթագրություններ

Կատեգորիա:Վանի մարզի հայկական վանքեր և եկեղեցիներ
Կատեգորիա:Թուրքիայի հայկական գոյություն չունեցող եկեղեցիներ
Կատեգորիա:Վանքեր այբբենական կարգով
Էմանուել Մուդիայ

**Էմանուել Մուդիայ** (, ), կոնգոյացի պրոֆեսիոնալ բասկետբելիստ, որը հանդես է գալիս Բասկետբոլի ազգային ասոցիացիայի «Նյու Յորք Նիքս» ակումբում։ 2015 թվականի NBA դրաֆթի ժամանակ ընտրվել է 7-րդ համարի ներքո։

## Պրոֆեսիոնալ կարիերա
### Գուանդուն Սաուզերն Թայգըրս
2014 թվականի հուլիսի 22-ին Մուդիայը մեկ տարով 1,2 միլիոնանոց պայմանագիր է կնքել չինական «Գուանդուն Սաուզերն Թայգըրս» ակումբի հետ։ Էմանուելը վնասվածք է ստացել և մրցաշրջանի ընթացքում անցկացրել ընդամենը 10 խաղ։ 2015 թվականի մարտի 1-ին վերադարձել և անցկացրել է երկու հանդիպում։

### Դենվեր Նագեթս
2015 թվականի հունիսի 22-ին, NBA դրաֆթի ժամանակ, Էմանուել Մուդիայը ընտրվել է «Դենվեր Նագեթս» ակումբի կողմից։ Մուդիայը մասնակցել է Լաս Վեգասում անցկացվող 2015 թվականի NBA ամառային առաջնությանը, որի արդյունքում ներգրավվել է առաջնության երկրորդ սիմվոլիկ հնգյակի կազմ։ Հուլիսի 31-ին պայմանագիր է կնքել Դենվերի ակումբի հետ։

## Կարիերայի ցուցանիշներ
### NBA

#### Ամենամյա մրցաշրջան

|-
| style="text-align:left;"| 2015
| style="text-align:left;"| Դենվեր
| **68** || **66** || **30.4** || .364 || .319 || .670 || **3.4** || **5.5** || **1.0** || **.5** || **12.8**
|-
| style="text-align:left;"| 2016
| style="text-align:left;"| Դենվեր
| 55 || 41 || 25.6 || .377 || .316 || .784 || 3.3 || 3.9 || .7 || .2 || 11.0
|-
| style="text-align:left;"| 2017
| style="text-align:left;"| Դենվեր
| 42 || 0 || 17.9 || **.401** || **.373** || **.808** || 2.2 || 2.9 || .5 || .1 || 8.5
|-
| style="text-align:left;"| 2017
| style="text-align:left;"| Նյու Յորք
| 22 || 14 || 22.4 || .368 || .196 || .686 || 2.6 || 3.9 || .9 || .3 || 8.8
|- class="sortbottom"
| style="text-align:center;" colspan="2"| Կարիերա
| 187 || 121 || 25.2 || .374 || .317 || .731 || 3.0 || 4.3 || .8 || .3 || 10.8

## Ծանոթագրություններ

## Արտաքին հղումներ
* Էմանուել Մուդիայը  draftexpress.com կայքում
* Էմանուել Մուդիայը espn.com կայքում
* Էմանուել Մուդիայը basketball.realgm.com կայքում

Կատեգորիա:Ամերիկացի բասկետբոլիստներ
Կատեգորիա:Դենվեր Նագեթսի բասկետբոլիստներ
Կատեգորիա:Սակրամենտո Քինգսի բասկետբոլիստներ
Եփրեմ Սեթյան

**Եփրեմ Սեթյան** (), հայ բանասեր-պատմաբան, իրավագետ, աստվածաբան։ Վենետիկի Մխիթարյան միաբանության անդամ (1814)։

## Գործունեություն
Հայ գրականություն և պատմություն է դասավանդել 1831 թվականին իր հիմնած Ախալցխայի հայկական դպրոցում։

Սեթյանի աշխատությունները վերաբերում են հռետորական արվեստի ներքին օրինաչափություններին («Արհեստ ճարտասանական», 1832 թվական), Աստվածաշնչին («Պատմութիւն Հին և Նոր Կտակարանի», 1832 թվական), հայ ժողովրդի պատմությանը՝ հեթանոս ժամանակներից մինչև 1736 թվականը («Պատմութիւն Հայոց», 1839 թվական)։ «Իրաւագիտութիւն (բնական օրէնք, գրաւական տոհմային և ազգային իրաւունք)» (1851 թվական) աշխատությունում հայ իրականության պայմաններում աշխատել է սահմանել օրենքն ընդհանրապես, բացահայտել օրենքի առաջացման պատմական պատճառները, մարդկային կամքի դրսևորման ձևերը, հասարակական պարտքի և քաղաքացիական ազատության փոխհարաբերությունը։

## Երկեր
* Նկարագիր վարուց Ստեփաննոսի Ագոնց Գիւվեր արքեպիսկոպոսի.... Վենետիկ., 1825:
* Պատմութիւն չորից ինքնակալութեանց, Վենետիկ., 1848:

## Ծանոթագրություններ

## Արտաքին հղումներ
* Եփրեմ Սեթյան (1791-1838)

Կատեգորիա:Հայ բանասերներ
Կատեգորիա:Հայ պատմաբաններ
Կատեգորիա:Հայ իրավագետներ
Կատեգորիա:Հայ աստվածաբաններ
Կատեգորիա:Մխիթարյան միաբանության անդամներ
Ամատ (բերդ)

**Ամատ**, բերդ Արևմտյան Հայաստանում, Էրզրումի նահանգի Ալաշկերտի շրջանի Ամատ գյուղից 8 կմ հյուսիս, մի բարձր լեռան գագաթին։ 1914-1918 թթ. շրջակա գյուղերի հայերը թուրքերի հետապնդումներից ազատվելու համար ապաստանել էին այստեղ։

## Ծանոթագրություններ

Կատեգորիա:Թուրքիայի ամրոցներ
Կատեգորիա:Էրզրումի նահանգ
Կատեգորիա:Ամրոցներ այբբենական կարգով
Ալեսանդրո Շյոպֆ

**Ալեսանդրո Շյոպֆ** (գերմ.՝ Alessandro Schöpf, ), ավստրիացի ֆուտբոլիստ, կիսապաշտպան։ Հանդես է գալիս գերմանական «Շալկե 04»-ի և Ավստրիայի ազգային հավաքականի կազմում։ Եվրո 2016-ի մասնակից է։

## Ակումբայի կարիերա
### «Բավարիա»
2009 թվականին ֆուտբոլիստը միացել է «Բավարիա»-ի ակադեմիային։ Այնտեղ 3 տարի հանդես գալուց հետո ֆուտբոլիստը սկսել է հանդես գալ թիմի երիտարադական կազմում։ «*Բավարիա II*»-ի կազմում նա իր դեբյուտը նշել է 2012-13 մրցաշրջանի առաջին խաղում, որը տեղի է ունեցել «*Աուգսբուրգ II*»-ի դեմ։ 2012-13 մրցաշրջանի ընթացքում ֆուտբոլիստը թիմի կազմում մասնակցել է 28 հանդիպման, իսկ «Բավարիա II»-ը մրցաշարային աղյուսակում գրավել է 2-րդ տեղը։

Հաջորդ մրցաշրջանի ընթացքում ֆուտբոլիստը մասնակցել է 34 հանդիպման և դարձել է 11 գոլի հեղինակ։

### «Նյուրնբերգ»
2014 թվականի հուլիսին Շյոպֆը տեղափոխվել է Երկրորդ Բունդեսլիգայում հանդես եկող «Նյուրնբերգ»։ Թիմի կազմում նա իր դեբյուտը նշել է «*Էրցգեբիրգե*»-ի դեմ խաղում։

### «Շալկե 04»
2016 թվականի հունվարին Ալեսանդրո Շյոպֆը տեղափոխվել է Բունդեսլիգան ներկայացնող «Շալկե 04»։ Տրանսֆերն արժեցել է 5 միլիոն եվրո, իսկ ֆուտբոլիստը թիմի հետ կնքել է 3 տարվա պայմանագիր։

Իր դեբյուտը նա նշել է հունվարի 30-ին կայացած «Դարմշտադտ 98»-ի դեմ խաղում, որի երկրորդ խաղակեսի ընթացքում նա փոխարինել է Լերոյ Սանեին։ Փետրվարի 6-ին Ալեսանդրոն խփել է իր առաջին գոլը «Վոլֆսբուրգ»-ի դեմ կայացած խաղում։

## Միջազգային կարիերա
Ալեսանդրոն հանդես է եկել Ավստրիա Մ18, Մ19 և Մ21 հավաքականների կազմում։

Ավստրիայի ազգային հավաքականի կազմում Շյոպֆը իր դեբյուտը նշել է 2016 թվականի մարտի 27-ին՝ Ալբանիայի հավաքականի դեմ խաղում։ Նա խաղադաշտ է դուրս եկել 87-րդ րոպեին։ Հավաքականի կազմում ֆուտբոլիստը մասնակցել է Եվրո 2016-ին։

## Ձեռքբերումներ
* Ռեգիոնալիգայի հաղթող - 2014

## Ծանոթագրություններ

## Արտաքին հղումներ
* Շյոպֆի պաշտոնական Ինստագրամի էջը
* Շյոպֆը transfermarkt-ում
* Շյոպֆը soccerbase.com-ում
* Շյոպֆը WhoScored.com կայքում
* Շյոպֆը Շալկե 04-ի պաշտոնական կայքում 
* Շյոպֆը Բունդեսլիգայի պաշտոնական կայքում 
* Շյոպֆը ՈՒԵՖԱ-ի պաշտոնական կայքում

Կատեգորիա:Ավստրիայի հավաքականի ֆուտբոլիստներ
Կատեգորիա:Ավստրիացի ֆուտբոլիստներ
Կատեգորիա:Բավարիա Մյունխենի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Նյուրնբերգի ֆուտբոլիստներ
Կատեգորիա:Շալկե 04-ի ֆուտբոլիստներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Անդոկ

**Անդոկ**, *Անդովկ, Անդոք, Անգոքսաար, Անասգ, Անտոկ, Անտող, Անտոք, Հանդոք*, լեռ Հայկական լեռնաշխարհում, Հայկական Տավրոսի լեռնաշղթայում, Մուշ քաղաքից հարավ-արևմուտք, բարձրություն 2830 մ, բարձրադիր լանջերը ծածկված են ալպյան բուսականությամբ, ավելի ցած աճում են նաև որոշ ծառատեսակներ ու թփուտներ։ Անդոկը Մուշի և Սասունի հայերի ապաստանն է եղել վտանգի ժամանակ։ 1915—1916 թթ Անդոկի վրա էին ապաստանել թուրք ջարդարարներից հալածված փախստական հայեր, որոնց մեծ մասը զոհվեց (տե՛ս Սասունի ինքնապաշտպանություն)։ Անդոկին սասունցիները մի տեսակ սրբազան, փրկարար սար են համարել։ Նրա մասին երգվել են երգեր, հորինվել ավանդություններ։ Անունը իբր ծագում է *Անտոն* ճգնավորի անունից։

## Ծանոթագրություններ

Կատեգորիա:Մուշի մարզի լեռներ
Անգոլայի զինանշան

**Անգոլայի զինանշանը** արտացոլում է նոր ազգի պատմությունը։ Այն ընդունվել է 1990 թվականի նոյեմբերի 2-ին։ Զինանշանը ուներ մարքսիստական ոճ՝ սոցիալիստական պատկերներ, ինչպես Անգոլայի դրոշը։

## Բացատրություն
Կենտրոնում գտնվում է մաչետե և թոխր՝ ներկայացնելով հեղափոխությունը, որի միջոցով երկիրը ձեռք է բերել անկախություն և գյուղատնտեսական աշխատողների կարևորությունը։ Այս երկու խորհրդանիշների վերևում գտնվում է աստղը՝ սոցիալիզմի խորհրդանիշը։ Այն խորհրդանշում է երկրի առաջընթացը։ Շողշողող արևը նոր սկզբի խորհրդանիշն է։ Զինանշանը կիսով չափ շրջափակված է ատամնանիվով, որը խորհրդանշում է արդյունաբերական աշխատողներին, իսկ մյուս կեսը շրջապատված են եգիպտացորենի և բամբակի տերևներից կազմված ծաղկեպսակով՝ խորհրդանշելով գյուղատնտեսությունը։ Ներքևի մասում նկարված է գիրք, որը խորհրդանշում է կրթությունը։

Ներքևում՝ ժապավենի վրա, պորտուգալերեն գրված է *«República de Angola»*, որը նշանակում է *«Անգոլայի Հանրապետություն», որը* *«República Popular de Angola» (Անգոլայի Ժողովրդավարական Հանրապետությունից)* փոխվել է 1990 թվականին, նույն ժամանակ ատամնանաիվը ոսկեգույնից փովել է արծաթագույնի։

Նշանի մանրամասների բացատրությունը ներկայացված են Անգոլայի Սահմանադրության 163-րդ հոդվածում։

Երբ Անգոլան պորտուգալական գաղութ էր, ապա պորտուգալական նահանգ (այդպիսով Անգոլան օրինական կերպով Պորտուգալիայի մասն է կազմում), Անգոլան ներկայացրեց իր զինանշանը՝ փորցելով ներկայացնել ազգը։ Այն նման էր Պորտուգալիայի զինանշանին, սակայն որոշ չափով փոփոխած էր. վահանի վրա պատկերված էին ոսկե զեբր և փիղ։

## Պատմական զինանշաններ

Պատկեր:Coat of arms of Portuguese West Africa (1935-1951).svg|Պորտուգայլայի գաղութ Անգոլայի զինանշանը (Մայիսի 8, 1935 - Հունիսի 11, 1951)
Պատկեր:Coat of arms of Portuguese Angola (1951–1975).svg|Պորտուգալական նահանգ Անգոլայի զինանշանը (Հունիսի 11, 1951 - Նոյեմբերի 11, 1975)
Պատկեր:Lesser coat of arms of Portuguese West Africa.svg|Անգոլայի զինանշանի փոքր տարբերակը (Մայիսի 8, 1935 - Նոյեմբեր 11, 1975)
Պատկեր:Emblem of the People's Republic of Angola (1975-1992).png|Անգոլայի Ժողովրդավարական Հանրապետության զինանշանը (1975 - 1992)


## Ծանոթագրություններ

## Արտաքին հղումներ
*Անգոլայի զինանշանը 

Կատեգորիա:Անգոլա
Կատեգորիա:Անգոլայի ազգային խորհրդանիշներ
Բորխա Վիգերա

**Բորխա Վիգերա Մանսանարես** (, ), իսպանացի ֆուտբոլիստ, «Նումանսիա» ակումբի հարձակվող։

## Ակումբային կարիերա
Բորխա Վիգերան «Ռեալ Սոսիեդադ» ակումբի ֆուտբոլային ակադեմիայի սան է։ Երեք տարվա ընթացքում նա հանդես է եկել «Ռեալ Սոսիեդադ Բ» պահեստային կազմում։ 2007 թվականի սեպտեմբերի 15-ին՝ «Լաս Պալմաս» ակումբի դեմ խաղում, Բորխան կատարել է իր նորամուտը Սեգունդայում։ 2009 թվականին նա տեղափոխվել է առաջին թիմ։ 2010 թվականին սանսեբաստացիներն անցել են էլիտա։ Օգոստոսի 29-ին՝ «Վիլյառեալ» ակումբի դեմ խաղում, Վիգերան կատարել է իր նորամուտը Լա Լիգայում։ Բարձր մրցակցության պատճառով Վիգերան ստիպված է եղել վարձավճարով հանդես գալ «Խիմնաստիկ», ապա «Ալբասետե» ակումբներում։

2012 թվականի ամռանը Վիգերան տեղափոխվել է «Ալավես»։ Օգոստոսի 25-ին՝ «Բարակալդո» ակումբի դեմ խաղում նա կատարել է իր նորամուտը նոր թիմի կազմում։ Սեպտեմբերի 2-ին՝ «Լոգրոնիես» ակումբի դեմ խաղում Բորխան խփել է իր առաջին գոլը «Ալավեսի» կազմում։ Երկու մրցաշրջան անընդմեջ Վիգերան դարձել է թիմի լավագույն ռմբարկու։

2014 թվականի ամռանը Բորխան եռամյա պայմանագիր է կնքել «Ատլետիկ Բիլբաոյի» հետ. Տրանսֆերի արժեքը կազմել է 1 մլն եվրո։ Օգոստոսի 30-ին՝ «Լևանտե» ակումբի դեմ խաղում, նա կատարել է իր նորամուտը ակումբում՝ հանդիպման երկրորդ խաղակեսում փոխարինելով Իբայ Գոմեսին։ Նոյեմբերի 5-ին՝ պորտուգալական «Պորտու» ակումբի դեմ խաղում, Բորխան կատարել է իր նորամուտը Չեմպիոնների լիգայում։ Նոյեմբերի 21-ին՝ «Էսպանյոլ» ակումբի դեմ խաղում Վիգերան խփել է իր առաջին գոլը «Ատլետիկի» կամզում։

2016 թվականի ամռանը՝ պայմանագրի ժամկետի ավարտից հետո, Բորխան երկամյա պայմանագիր է կնքել Խիխոնի «Սպորտինգի» հետ։ «Լեգանես» ակումբի դեմ խաղում նա կատարել է իր նորամուտը նոր թիմի կազմում։ Նոյեմբերի 4-ին՝ «Մալագա» ակումբի դեմ խաղում, Վիգերան խփել է իր առաջին գոլը հօգուտ «Սպորտինգի»։

2018 թվականի օգոստոսի 1-ին ազատ գործակալի կարգավիճակ ունեցող Վիգերան երկու տարով պայմանագիր է կնքել «Նումանսիա» ակումբի հետ։

## Ձեռքբերումներ
**Անհատական**

* Սեգունդայի լավագույն ռմբարկու (25 գոլ) – 2013/2014

## Ծանոթագրություններ

## Արտաքին հղումներ
* 
* Ֆուտբոլիստի էջը sports.ru կայքում
* Ֆուտբոլիստի էջը «Ատլետիկ Բիլբաոյի» կայքում
* 
* Futbolme profile
* 

Կատեգորիա:Աթլետիկ Բիլբաոյի ֆուտբոլիստներ
Կատեգորիա:Ալբասետեի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Խիմնաստիկ Տառագոնայի ֆուտբոլիստներ
Կատեգորիա:Նումանսիայի ֆուտբոլիստներ
Կատեգորիա:Ռեալ Սոսիեդադի ֆուտբոլիստներ
Կատեգորիա:Սպորտինգ Խիխոնի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Դեպորտիվո Ալավեսի ֆուտբոլիստներ
Ադրբեջանի Հանրապետության մշակույթի նախարարություն

**Ադրբեջանի Հանրապետության մշակույթի նախարարություն** () ԱՀ գործադիր իշխանության հանրապետական մարմին է, որը, ըստ ԱՀ օրենսդրության և այլ իրավական ակտերի, պետք է մշակի և իրականացնի մշակույթի բնագավառում Ադրբեջանի Հանրապետության կառավարության քաղաքականությունը։ ԱՀ Կառավարությունը կազմված է մի շարք նախարարություններից, այդ թվում՝ Ադրբեջանի Հանրապետության Մշակույթի նախարարությունից, և վարչություններից, բաժիններից ու ստորաբաժանումներից։ ԱՀ Մշակույթի նախարարության կանոնադրությունը ընդունված է ԱՀ նախագահի 2006 թ.-ի հունվարի 30-ի N 359-Ն որոշմամբ։

## Կառուցվածքն ու գործառույթները
Ադրբեջանի Հանրապետության Մշակույթի նախարարությունը իրեն ենթակա ստորաբաժանումների միջոցով պարտավոր է նպաստել մշակութային ժառանգության ստեղծմանը, պահպանությանը, պաշտպանությանը, ուսումնասիրությանը, օգտագործմանը, հանրահռչակմանն ու ծառայությունների մատուցմանը, մշակույթի զարգացմանը, հասարակության կողմից մշակույթի՝ որպես զարգացման միջոցի գիտակցումը, նոր արժեքների եւ նոր գաղափարների ներդրմանը, հասարակության ստեղծագործական ներուժի վերարտադրման եւ զարգացման համար պայմաններ ստեղծելուն, մշակութային արժեքներին հաղորդակցվելու, ազատ ու մատչելի ծառայություններ մատուցելու համար պայմաններ ստեղծելուն, միջազգային նորմերի շրջանակներում այլ պետությունների տարածքներում գտնվող ազգային մշակութային արժեքների պահպանությանը։

Այս բոլոր գործառույթները իրականացնելու համար Ադրբեջանի Հանրապետության Մշակույթի նախարարությանը ԱՀ պետական բյուջեից և արտաբյուջետային ֆոնդերից, ինչպես նաև տարբեր տեսակի նվիրատվություններից տրամադրվում է դրամական հոսքեր, որով էլ ձևավորվում է նախարարության բյուջեն։ Այն պետք է ծախսվի բացառապես նախարարության խնդիրները իրագործելու համար։

Ներկայումս նախարարության ղեկավարն է նախարար Աբուլֆաս Կարաևը, ով պաշտոնը ստանձնել է 2018 թ.-ի ապրիլի 20-ին։ Նրա տեղակալներն են Վակիֆ Ալիևը, Ռաֆիկ Բայրամովը, Սեվդա Մամեդալիևան։

Ադրբեջանի Հանրապետության Մշակույթի նախարարությունը ներառում է մի շարք վարչություններ և բաժիններ, ինչպես նաև մեկ պետական ծառայություն՝
* Մշակութային ժառանգության պահպանության, զարգացման և վերարտադրման ծառայություն (ղեկավար՝ Զաքիր Սուլթանով)։

## Տես նաև
* Աբուլֆաս Կարաև

## Ծանոթագրություններ

Կատեգորիա:Ադրբեջանի նախարարություններ
Մես (գետ)

**Մես** գետն անցնում է Լյուքսեմբուրգով։ Այն Ալզետ գետի ձախ վտակն է։

Գետը սկիզբ է առնում բնակեցված Շուվայլեր բնակավայրից, որը գտնվում է 352 մ բարձրության վրա։ Այն անցնում է հարավ-արևմուտքով։ Ալզետ գետի՝ բնակեցված Բերժեմ գյուղի կողքով։ Գետի երկարությունը կազմում է 11 կմ։

Այն հոսում է Ռեկկանջ-Սյուր-Մես և Պոնտպիեր քաղաքների միջով։ Այն ունի մի շարք փոքր վտակներ։

## Ծանոթագրություններ

Կատեգորիա:Լյուքսեմբուրգի աշխարհագրություն
Վիլց (գետ)

**Վիլց** գետը հոսում է Լյուքսեմբուրգում և Բելգիաում։ Այն Զաուեր գետի վտակն է։

Գետը սկիզբ է առնում Բելգիայում, Բաստոն քաղաքի մոտից։ Այն հոսում է դեպի հարավ-արևելք՝ անցնում Բելգիա - Լյուքսեմբուրգ սահմանով։ Գետի երկարությունը մոտ 42 կմ է։

Ջրավազանի մակերեսը 80 կմ², իսկ գետաբերանի բարձրությունը կազմում է 235 մ։
Wolz Benonchamps.jpg
Wiltz Benonchamps Harzy.jpg


## Ծանոթագրություններ

## Արտաքին հղումներ

Կատեգորիա:Բելգիայի գետեր
Կատեգորիա:Լյուքսեմբուրգի աշխարհագրություն
Շին Հյե Սուն

**Շին Հյե Սուն** (), հարավկորեացի դերասանուհի։ Նա իր դեբյուը կատարել է «Դպրոց 2013» հեռուստասերիալով և իր առաջին գլխավոր դերը եղել է «Իմ ոսկե կյանքը» (2017) հեռուստասերիալում։

## Կարիերա
Շին Հյե Սունի դերասանական կարիերայի առաջնաելույթը եղել է «Դպրոց 2013» հեռուստասերիալում, մի քանի դերերի բարեհաջող լսումներից հետո։ Նա կատարել է նույնանուն աշակերտուհու դերը։

2015 թվականին Հյե Սունը կատարել է ավելի կարևոր դերեր «Իմ ուրվականը» և «Նա գեղեցկուհի էր» դորամաներում։ Չնայած դրան, որ երկու հեռուստասերիալներն էլ եղել են ռոմանտիկ կատակերգություններ, նրա կեպարների ստեղծումը շատ են տարբերվել միմյանցից։

2016 թվականի մարտի 28-ին Շին Հյե Սունը կքել է պայմանագիր YNK Entertainment կազմակերպության հետ։

2016 թվականի ապրիլի 26-ին գործակալությունը հայտարարեց, որ  դերասանուհին ընտրվել է որպես AQUTOP կոսմետիկ ապրանքանիշի բացառիկ մոդել։

2016 թվականը բեկումնային էր դերասանուհու կարիերայում։ Նրա դերը Հինգ երեխաներ հեռուստասերիալում, որպես վստահելի և ռոմանտիկ միամիտ աղջկա դերասան Սոն Հունի հետ, բերեց նրան մեծ ճանաչում հանդիսատեսների շրջանում։ Նույն տարում նա նկարահանվել է «Կապույտ ծովի լեգենդը» ռոմանտիկ ֆանտազիա դորամայում։

2017 թվականին կատարել է գլխավոր դեր «Օր» ֆիլմում, որը լավ հաջողություններ ունեցավ վաճառքում
։ Ինչպես նաև Հյե Սունը կատարել է բանալի դերերից մեկը դետեկտիվ թրիլլեր «Գաղտնի անտառը» հեռուստասերիալում։ Դրանից անմիջապես հետո նա ստացավ գլխավոր դեր «Իմ ոսկե կյանքը» հեռուստասերիալում։

## Ֆիլմագրություն
### Հեռուստասերիալներ

### Ֆիլմեր

### Վերնագրի տեքստ

## Մրցանակներ և անվանակոչություններ

## Ծանոթագրություններ

## Արտաքին հղումներ
*Shin Hye-sun at YNK Entertainment
*
*

Կատեգորիա:Հարավկորեացի կինոդերասանուհիներ
Կատեգորիա:Հարավկորեացի հեռուստատեսային դերասանուհիներ
Կատեգորիա:Հարավկորեացի մոդելներ
Վերբո

**Վերբո** (), իսպանական թրիլեր, որը գրվել և նկարահանվել է Էդուարդո Չապերո-Ջեքսոնի կողմից։

## Նկարագրություն
Ֆիլմը պատմում է 15-ամյա դեռահաս աղջկա՝ Սառայի ներքին պայքարի մասին, որն իր ընտանիքի հետ ապրում է արվարձանում՝  քաղաքի պատմական մասից հեռու։ Նա կարողացել է զարգացնել իր վեցերորդ զգայարանը, ինչի շնորհիվ սկսում է կարևոր հաղորդագրություններն ընկալել պատերին գրաֆիտիի տեսքով՝ ոմն Լիրիկոյի կողմից, որն առաջին հայացքից ընկալվում է որպես աղջկա երևակայություն։

Սառայի գործերն այնքան էլ լավ չեն ընթանում դպրոցում, ընտանիքում և հասակակիցների հետ, նա նաև սիրահարված է իր համադասարանցի Դարիոյին, սակայն վերջինս, Սառայի կարծեիքով, չի նկատում իրեն, ինչն էլ նրանց հարաբերությունները անհնարին է դարձնում։ Սառան չի կարող անում հասկանալ այս աշխարհը և որոշում է ինքնասպանություն գործել` իր բնակարանի պատուհանից ընկնելով այն հայելիների վրա, որը նա հատուկ պատրաստել էր իր համար։ Նա ինքնասպանություն է գործում, բայց անմիջապես անցնում է այդ հայելիների միջով և հայտնվում է զուգահեռ աշխարհում, որտեղ նրան սպասվում է 3 լուրջ փորձություն։ Դրանում նրան օգնում են զուգահեռ աշխարհի մարդիկ, որոնք նրա երևակայության մի մասն էին։ Սառային հաջողվում է հաղթահարել բոլոր 3 փորձությունները և կենդանի մնալ։ Երկրորդ փորձության մեջ նա պայքարում է ինքն իր հետ՝ իրեն անվանելով Վերբո ։

Ֆիլմի վերջում նա դասարանում արտասանում է «Դոն Կիխոտ» վեպից մի բանաստեղծություն, ապա հեռանում է, իսկ նրա ետևից հեռանում է նաև Դարիոն, որին համակրում էր Սառան։ Ֆիլմն ավարտվում է նրանով, որ Սառան ասում է, որ գտել է իր կյանքի կոչումը, ապա նա համբուրում է Դարիոյին, և նրանց շուրջը բոլոր բետոնե գորշ շենքերը ներկվում են գեղեցիկ գրաֆիտիներով։

## Դերերում

## Արտադրություն
Ֆիլմն արտադրված է *Filmax*-ի համար, *Apache Entertainment* և *Telecinco Cinema* ընկերությունների կողմից։ Գլխավոր դերում նկարահանվել են Ալբա Գարսիան և Միգել Էնջլ Սիլվեստրեն։

## Թողարկում
Ֆիլմի թողարկումը նախատեսվում էր 2010 թվականի վերջին, սակայն հետաձգվել է։ Արդյունքում ֆիլմի պրեմիերան կայացել է 2011 թվականի նոյեմբերի 4-ին Սան Սեբաստիանի կինոփառատոնում։

## Քննադատություն
Ֆիլմը ստացել է տարբեր, բայց հիմնականում բացասական կարծիքներ կինոքննադատների կողմից։

## Ծանոթագրություններ

Կատեգորիա:2010-ականների իսպաներեն ֆիլմեր
Կատեգորիա:2011 ֆիլմեր
Կատեգորիա:Արկածային ֆիլմեր
Կատեգորիա:Իսպանական ֆիլմեր
Կատեգորիա:Իսպաներեն ֆիլմեր
Կատեգորիա:Սարսափ ֆիլմեր
Կատեգորիա:Ֆենտեզի ֆիլմեր
Սերժի Լոպես

**Սերժի Լոպես** (), կատալոնյան դերասան, կինոդերասան, թատրոնի դերասան։

## Կենսագրություն
1991 թվականի ռեժիսոր Մանուել Պուրիեի կողմից հրավիրվել է նկարահանվելու «Անտոնիոյի ընկերուհին» ֆիլմում (1992)։ Մինչ այդ Լոպեսն արդեն վեց անգամ նկարահանվել էր   Պուրիեի ֆիլմերում։ Իսկ 1997 թվականին «Վեստերն ֆրանսիական ձևով» (կովբոյական արկածային ֆիլմ, որի նյութը սովորաբար լինում էր ԱՄՆ-ի արևմուտքի կյանքից) ֆիլմում ունեցած դերակատարության համար նա մեծ ճանաչում ստացավ։ Ֆիլմը մասնակցեց Կաննի կինոփառատոնին և արժանացավ Օսկարի, իսկ Սերժի Լոպեսը՝ Սեզար մրցանակի։ 1997 թվականին Վենտուրա Պոնսի «Լասկի» ֆիլմում (1998) նկարահանվելուց հետո նա ճանաչվեց  Իսպանայի լավագույն կինոդերասան։
Հետագայում Լոպեսը նկարահանվեց ճանաչված դերասաններ Խավիեր Բարդեմի և Վիկտորիա Աբրիի հետ՝ «Ոտքերի միջև» (1999) և, դարձյալ  1999 թվականին, Կարմեն Մարուաի հետ «Լիսաբոն» ֆիլմերում։ 2000 թվականին ֆրանսիական կինոակադեմիայի կողմից Լոպեն արժանացավ Լավագույն դերասան մրցանակի, Մոլ Դոմինիկի «Ընկեր Գարին, ով բոլորին բարին է ցանկանում» ֆիլմի համար (2000):Այս ֆիլմը խթան հանդիսացավ դերասանի համար, որպեսզի հետագայում նկարահանվի  «Միայն իմ» (2001), «Կեղտոտ վայելքներ» (2002), «Ֆավնի լաբիրինթոսը» (2006) ֆիլմերում։ 
Նկարահանվել է բազմաթիվ իսպանական և ֆրանսիական ֆիլմերում, սակայն համաշխարհային ճանաչում ստացավ «Պոռնոգրաֆիկ կապ» (1999), «Կեղտոտ վայելքներ» ֆիլմերից։ 2009 թվականին նկարահանվեց Ֆրանսուա Օզոնի «Ռիկի» ֆիլմում, որպես գլխավոր դերակատար։

Սերժի Լոպեսը ակտիվ է նաև քաղաքականության մեջ։ Նա քաղաքական վառ հայացքներով Կատալոնիայի անկախացման համար շարժման  անդամ է։ 2012 և 2015 թվականներին մասնակցել է երկրի պառլամենտական ընտրություններին, որպես Ազգային միաբանության թեկնածու։

## Պատկերասրահ

File:Sergi Lopez festival de Cannes 2013.JPG
File:Sergi Lopez San Sebastian cropped.jpg
File:Sergi Lopez Cannes 2013.jpg
File:Sergi López.jpg
File:Sergi Lopez Cannes 2018.jpg



## Արտաքին հղումներ
## Ծանոթագրություններ

Կատեգորիա:20-րդ դարի դերասաններ
Կատեգորիա:«Սեզար» մրցանակի դափնեկիրներ
Կատեգորիա:Թատրոնի դերասաններ
Կատեգորիա:Իսպանացի դերասաններ
Կատեգորիա:Իսպանացի կինոդերասաններ
Ֆրիկասե

[մինի|[Հավի կծու ֆրիկասե]]
**Ֆրիկասե** ( «ամեն տեսակ բաներ»,  բայից՝ «տապակել, շոգեխաշել»), սպիտակ սուսի մեջ պատրաստված սպիտակ մսից ռագու։ Ուտեստը պատկանում է ֆրանսիական խոհանոցին։ Սովորաբար պատրաստվում է փափուկ, ոսկրոտ մսից՝ հորթի, հավի կամ ճագարի մսից։ Նաև հանդիպում է աղավնու, ոչխարի և խոզի մսից պատրաստված ֆրիկասե։ Որպես խավարտ՝ ֆրիկասեի հետ մատուցում են եփած բրինձ։

Դասական ֆրիկասեի համար միսը կտրտում են ոչ մեծ կտորներով, թեթև տապակում կարագի մեջ, ալյուր են ցանում և շոգեխաշում հորթի կամ հավի մսից եփված արգանակի մեջ։ Ստացված հեղուկը հետո խառնում են սերուցքի և ձվի դեղնուցի հետ, համեմում պղպեղով և կիտրոնի հյութով։ Ֆրիկասեի մեջ նաև ավելացնում են շամպինիոն, կանաչ ոլոռ, ծնեբեկ, կորաքի համեմունք

Ի դեպ, ֆրիկասե ճուտիկը Աբրահամ Լինքոլնի ամենասիրելի ճաշատեսակներից էր։

## Տես նաև
* Ռագու

## Ծանոթագրություններ

## Գրականություն
* 
* 

Կատեգորիա:Հավի մսով ուտեստներ
Կատեգորիա:Հորթի մսով ուտեստներ
Լա Լուվյեր

**Լա Լուվյեր** (), քաղաք Բելգիայում։

## Աշխարհագրություն
Լա Լուվյեր քաղաքը տեղակայված է Էնո նահանգում, Վալոնիա ֆրանսախոս շրջանի տարածքում, միացված է Սեննա և Սամբր գետերի ջրանցքներով։ Բնակչության թվով զբաղեցնում է (2008 թվականին 77․616 մարդ), Վալոնիայի քաղաքներում 5-րդ, և Բելգիայի քաղաքներում 11-րդ տեղը։ Բնակչության խտությունը կազմում է 1210 մարդ/կմ քառ․։ Լա Լուվյեր համայնքը բաղկացած է Էն-Սեն-Պիեռ, Էն-Սեն-Պոլ, Սեն Վաաստ, Տրիվիեր, Բուսսուա, Ուդեն-Էմերի, Ուդեն-Ժեժնի, Մուրաժ, Ստրեպի-Բրակեժնի և Բեզոնրի շրջաններից։

## Տնտեսություն և մշակույթ
1838 թվականից ի վեր Էն-Սենտ-Պիեռի քաղաքամերձ տարածքում գոյություն ունի մետալուրգիական արդյունաբերություն, որը 1900 թվականին դարձել է մեքենաշինական ձեռնարկություն և արտադրում է ծանր երկաթուղային լոկոմոտիվներ։ Ջերմագնացների և էլեկտրագնացների մեծ մասը, որոնք այսօր օգտագործվում են բելգիական երկաթուղիներում, արտադրվել են Լա Լուվյերի գործարանում։

1998 թվականին չորս բելգիական վերելակային ջրանցքները ՅՈՒՆԵՍԿՕ-ն ընդգրկել է Համաշխարհային ժառանգության օբյեկտների ցանկում։ Վերջիններս գտնվում են Լա Լուվյեր քաղաքի մոտ։

## Պատկերասրահ

Town Hall of La Louvière.jpg|Լա Լուվյերի քաղաքապետարան
Trivières E1a.jpg|Սուրբ Պողոսի եկեղեցին Լա Լուվյերում
Houding1.jpg|Բելգիայի վերելակային ջրանցքներից մեկը
Strépy-Bracquegnies (7).jpg|Տեսարան Լա Լուվյեր քաղաքից


## Քույր քաղաքներ
*  Սեն Մոր դե Ֆոս, Ֆրանսիա
*  Ֆոլինյո, Իտալիա
*  Կորդովա, Իսպանիա
*  Բոյնիցե, Սլովակիա
*  Կալիշ,Լեհաստան
* Կերասուն

## Ծանոթագրություններ

## Արտաքին հղումներ
* Official website of La Louvière, in French
* Photographs of the Duferco steel mill
* The carnival , in French, Dutch, and English

Կատեգորիա:Բելգիայի քաղաքներ
Նագվալ

**Նագվալ** ( ացտ. *nahualli*՝ թաքցված, պարփակված լինել), պահապան-ոգի Կենտրոնական Ամերիկայի հնդկացիների դիցաբանությունում, տերիոմորֆին կրկնօրինակ։ Նագվալ ունեցել են ոչ միայն մարդիկ, այլ նաև կենդանիները և աստվածները։ Հաճախ դրանք պատկերվել են կենդանիների տեսքով (յագուար, կոյոտ, արծիվ, քվեզալ և այլն)։ Այս իմաստով նագվալը հակադրվում է տոնալին։ Նագվալ կարող էր կոչվել նաև այն մարդը, որը կատարում էր կախարդանք (կախարդ-շաման) կամ նա, որը կարողանում էր կերպարանափոխվել տոտեմային կենդանու։

Նագվալ տերմինը նաև լայն կիրառություն ունի Կարլոս Կաստանեդայի գրքերում, որտեղ այն նշանակում է մարդու գաղտնի, թաքուն և անբացատրելի կողմ։

## Արվեստում
* Նագվալ-ագռավի կերպարն ակտիվորեն օգտագործված է «Ագռավը» ֆիլմում։
* Ковчег խմբի «Бритва Оккама» երգում հիշատակվում է «Նագվալ շունը»
* Качели խմբի «Не учи отца» երգում նույնպես հիշատակվում է նագվալը։

## Տես նաև
* Դոպելգանգեր
* Ֆամիլիար

## Ծանոթագրություններ

## Գրականություն
* 
* Correa, Gustavo, 1955, «El espiritu del mal en Guatemala» in *Nativism and Syncretism*, Middle American Research Institute Publications 19:37-104, Tulane University.
* Hoag Mulryan, Lenore, 1996, *Nagual in the Garden: Fantastic Animals in Mexican Ceramics*. Los Angeles, Fowler Museum, ISBN 978-0930741495.
* Kaplan, Lucille, 1956, Tonal and Nagual in Coastal Oaxaca, *Journal of American Folklore 69*:363-368
* Nutini, Hugo G. & John M. Roberts. (1993) *Bloodsucking Witchcraft: An Epistemological Study of Anthropomorphic Supernaturalism in Rural Tlaxcala*. Arizona University Press. Tucson. ISBN 0-8165-1197-7.
* Stratmeyer, Dennis & Jean (1977) «The Jacaltec Nawal and the Soul Bearer in Concepcion Huista», in *Cognitive Studies of Southern Mesoamerica*, Helen L. Neuenschander and Dean E. Arnold eds., Summer Institute of Linguistics, Museum of Anthropology Publication 3

## Արտաքին հղումներ
* Տոտեմ կենդանիներ և ոգիներ 

Կատեգորիա:Դիցաբանական էակներ
Նիդերլանդների մշակույթ

մինի|158x158փքս|Ռեմբրանդ վան Ռեյն
**Նիդերլանդերում** ապրում էին այնպիսի խոշորագույն փիլիսոփաներ, ինչպիսիք էին Էրազմ Ռոտերդամցին և Սպինոզան։ Այստեղ ստեղծվել են Դեկարտի հիմնական աշխատանքները։ Գիտնական Քրիստիան Հյուգենսը հայտնաբերել է Սատուրնի արբանյակ ՝ Տիտանը և ստեղծել ճոճանակի ժամացույցը։

Նիդերլանդները սովորաբար կապում են դելտուսի հողմաղացների, տիկնիկների, փայտե կոշիկների և Դելֆտի խեցեղենի հետ։

## Նկարչություն և գրաֆիկա
ձախից|մինի|187x187փքս|Էրազմ Ռոտերդամցի
Նիդերլանդներում աշխատել են շատ հայտնի նկարիչներ։ 17-րդ դարում այստեղ ապրում էին այնպիսի մեծ վարպետներ, ինչպիսիք էին Ռեմբրանդ վան Ռեյնը, Յան Վերմեերը, Յան Ստենը և ուրիշներ։ 19-րդ և 20-րդ դարերում հայտնի դարձան նկարիչներ Վինսենթ վան Գոգը և Պիտ Մոնդրիանը։ Գրաֆիկական նկարիչ Մաուրիս Կորնելիս Էշերը հայտնի է որպես օպտիկական պատրանքի վարպետ։ Վիլհելմ դե Կունինգը կրթություն է ստացել, իսկ հետագայում դարձել է հայտնի ամերիկյան նկարիչ։ Հան վան Մեգերենը հայտնի դարձավ իր կեղծիքների շնորհիվ, որոնք ընդունում էին հեռուստադիտողները, քննադատները և փորձագետները՝ Վերմաների նկարների համար։ 20-րդ դարի կեսին հայտնվել է «կախարդական ռեալիզմի» դպրոցը, որի խոշորագույն ներկայացուցիչներն էին Կարել Ուիլինքն ու Փեյկ Քոչն։

leftz250px|thumb|Դիտել Carambeí Historical Park- ի գործարանը եւ տունը հոլանդական ճարտարապետության ձախ կողմում

## Գրականություն
մինի|181x181փքս|Ռենե Դեկարտ
Նիդերլանդների «Ոսկե դարը» նաև հանգեցրեց գրականության ծաղկման։ Գլխավոր գրողներն էին Յոս վան դան Վոնդելն ու Պիտեր Կորնելիս Հոֆտը։ 19-րդ դարում Մուլտատուլին գրեց հոլանդական գաղութներում ՝ բնիկների վատ վերաբերմունքի մասին։ 20-րդ դարի կարևոր գրողներն էին Հարրի Մուլիշը, Յան Ուոլքերսը, Սիմոն Վեստջակը, Ջերարդ Ռևնը, Վ. Հերմանս և Սեյս Նոտեբոմբ։ Աննա Ֆրանկը գրել է հայտնի «Աննա Ֆրանկի օրագիր»-ը, որը հրապարակվել է իր մահվանից հետո՝ ֆաշիստական համակենտրոնացման ճամբարում և թարգմանվել է հոլանդերենից՝ աշխարհի բոլոր հիմնական լեզուներով։

## Տես նաև
* Ամստերդամի ծաղկի շուկա
* Թագավորի օր

## Ծանոթագրություններ

Կատեգորիա:Նիդերլանդների մշակույթ
Մոնսեն

**Մոնսեն** () կղզի է Լիեժի տարածքում։ Կղզին ստեղծվել է Ալբերտ ջրանցքի և դրա հետ զուգահեռ մի փոքրիկ Մոնսենի ջրանցքի կառուցման ժամանակ։

Կղզին ունի կիսով չափ էլիպսի ձև։ Տարածքը 1,19 կմ² է, երկարությունը 2,2 կմ է, առավելագույնը` 750 մ։

## Տեսարժան վայրեր
Կղզու հարավային ծայրամասում տեղակայված է հուշարձան, որը ստեղծել է Մարսել Ռաուն՝ ի պատիվ Բելգիայի թագավոր Ալբերտ I-ի։

## Արդյունաբերություն
1937 թվականին կղզում կառուցվել էին նավանորոգարաններ և հիմք էր դրվել Լյեժի նավահանգստի կառուցմանը։ Երկաթուղային կապուղին կապում է նավահանգիստը Լիժ կղզու հյուսիսային մասի՝ Շերտալի հետ, որտեղ գտնվում են մետալուրգիական գործարանները, որոնք այժմ պատկանում են ArcelorMittal-ին։ Կղզու հարավ-արեւմուտքում գտնվում են երկու էլեկտրակայաններ՝ 1973 թվականին կառուցված ու 2015 թվականին փակված դիզելային էլեկտրակայանը և մինչև օրս օգտագործվող ՀԷԿ-ը, որը կառուցվել է 1954 թվականին։

## Ծանոթագրություններ

Կատեգորիա:Բելգիայի կղզիներ
Օտ Սյուր

**Օտ Սյուր**, Լյուքսեմբուրգի հյուսիս-արևմուտքում գտնվող ջրամբար։ Դա երկրի ամենամեծ ջրամբարն է։ Ջրամբարը իր անունը ստացել է Լակ դե լա Օտ Սյուր համայնքի անունից՝ 1979 թվականին։

## Պատմություն
Օտ Սյուրը հիմնադրվել է 1960-ական թվականներին` խմելու ջրի և էլեկտրաէներգիայի պահանջների բավարարման համար։ Ջրամբարից հիդրոէլեկտրակայանը գտնվում է 10 կմ հեռավորության վրա ։ Միջին մակերեսը կազմում է 3.8 կմ²։ Սա Լյուքսեմբուրգի ընդհանուր տարածքի մոտ 0,15 % է։

Այն համարվում է ջրային սպորտի կենտրոն։ Այստեղ կա ծովագնացություն, ձիարշավարան, ձիավարություն և այլն։ Նման բացօթյա գործունեությունը ջրամբարը դարձնում է գրավիչ զբոսաշրջիկների համար։ Ջրամբարի մակարդակը բավականին բարձր է։

## Ծանոթագրություններ

Կատեգորիա:Լյուքսեմբուրգի աշխարհագրություն
Նիդերլանդների ազգային պարկերի ցանկ

**Նիդերլանդների ազգային պարկեր** (նիդ՝. *Nationaal  parken in Nederland*) - Նիդերլանդների պետության կողմից պահպանվող ցամաքային կամ ջրային տարածքներ, որոնք զբաղեցնում են առնվազն 10 քառակուսի կիլոմետր մակերես և և ունեն մակերևույթի, բուսական, կանդանական աշխարհների յուրահատկություններ։
## Պատմություն
Նիդերլանդներում առաջին երկու պարկերն ստեղծվել են 1930-ական թվականներին, մասնավոր կազմակերպությունների կողմից։ Օրենսդրորեն առաջին ազգային պարկը՝ *Schiermonnikoog*-ը, հիմնադրվել է 1989 թվականին։ Ներկայումս Նիդերլանդների եվրոպական տարածքում գործում է քսան ազգային պարկ, որոնցից միայն 17-ն են պաշտոնապես ստացել ազգային պարկի կարգավիճակ։ Այդ 20 ազգային պարկերն ընդհանուր առմամբ զբաղեցնում են 135.030 հեկտար տարածք, որը կազմում է Նիդերլանդների ամբողջ տարածքի ավելի քան 3 տոկոսը։ Բացի այդ, վեց ազգային պարկեր էլ ստեղծվել են անդրծովյան տարածքներում՝ Կարիբյան ծովի ավազանում, Անթիլյան կղզիների՝ նախկինում Նիդերլանդներին պատկանած մասում։

Ստորև ներկայացված են Նիդերլանդների ազգային պարկերը։

## Նիդերլանդների ազգային պարկերը

## Կարիբյան Հոլանդիայի ազգային պարկերը
Ի հավելումն վերոնշյալ 20Նիդերլանդների ազգային պարկեր ազգային պարկերի՝ Կարիբյան Հոլանդիայում ստեղծվել են հետևյալ 6 ազգային պարկերը.

## Ծանոթագրություններ

## Արտաքին հղումներ
* Nationale Parken in Nederland

Կատեգորիա:Ազգային պարկեր
Էվոլյուոն

**Էվոլյուոն** (), կոնֆերանս-կենտրոն և տեխնիկայի գիտության նախկին թանգարան Էյնդհովենում, Նիդերլանդներ։

Շենքը կառուցվել է 1966 թվականին Philips ընկերության կողմից՝ որպես ժամանակակից տեխնիկայի գիտության թանգարան։ Ստեղծման գաղափարը պատկանում էր Ֆրից Ֆիլիպսին, ով ցանկանում էր Philips ընկերության 75-ամյակի առթիվ գեղեցիկ և յուրօրինակ անակնկալ մատուցել Էյնդհովենի բնակիչներին։ Շենքի էսքիզը և նախագծումն իրականացրեց ճարտարապետ Լուի Քրիստիան Կալֆը (), իսկ ցուցադրությունների և էքսպոզիցիաների գաղափարը պատկանում են Ջեյմս Գարդներին։

Շենքը կառուցված է ֆուտուրիստական ոճով և իրենից ներկայացնում է 77 մետր տրամագծով գմբեթ, որը թռչող ափսեի տեսք ունի։ Գմբեթը կանգնած է 12 V-աձև սյուների վրա, իսկ ընդհանուր մակերեսը նրա  ներքին տարածքի  կազում է 2700մ 2:

1960-ական և 1970-ական թվականներին իր բացառիկության և Նիդերլանդների համար նորամուծություն հանդիսացող ինտերակտիվ ցուցադրությունների շնորհիվ թանգարանը մեծ համբավ էր վայելում։ 1970 թվականին թանգարան այցելեց 527 000 մարդ։ Բայց այլ քաղաքներում բացված գիտական թանգարանների պատճառով թանգարանն անկում ապրեց, դարձավ վնասաբեր և 1989 թվականին փակվեց։ Իսկ 1998 թվականին շենքը վերակազմավորվեց՝ դառնալով կոնֆերանս-կենտրոն։

[thumb|right|250px|Էվոլյուոնի [ինտերիերը 1968 թվականին:]]
Philips ընկերությունը 1968 թվականից մինչև 1972 թվականն ընկած ժամանակահատվածում թողարկեց թանգարանի գավազդային հոլովակը, որը կոչվում էր Evoluon: Ռեժիսոր Բերտ Հաանստրոյի նկարահանած հոլովակը մի քանի անգամ ցուցադրեցին BBC One հեռուստաալիքով։

## Պատկերասրահ

Kunstwerk Evoluon.jpg
INTERIEUR, RAAM (RBK) - Eindhoven - 20298860 - RCE.jpg
Interieur Evoluon.jpg
Interieur, aanzicht glasappliqué - Eindhoven - 20366677 - RCE.jpg
Kunstwerk Evoluon1t.jpg


## Ծանոթագրություններ

## Արտաքին հղումներ
* Էվոլյուոնի պաշտոնական կայք

Կատեգորիա:Նիդերլանդների թանգարաններ
Կատեգորիա:1966 հիմնադրված թանգարաններ
Կատեգորիա:1966 հիմնադրումներ Նիդերլանդներում
Կատեգորիա:Գիտության թանգարաններ
Samsung Pay

**Samsung Pay**, բջջային վճարումների ծառայություն, որը մշակվել է Samsung Electronics-ի կողմից։ Ծառայությունը հնարավորություն է տալիս հեռախոսի կամ ընկերության կողմից մշակված այլ լրացուցիչ սարքերի միջոցով կատարել վճարումներ։ Ի տարբերություն Apple Pay-ի, ծառայությունը աջակցում է ոչ միայն NFC վճարումներ, այլ նաև վճարումներ էլեկտրամագնիսական փոխանցման միջոցով (MST), որը հնարավորություն է տալիս վճարումներ կատարել նաև տերմինալների միջոցով, որոնք աջակցում են միայն մագնիսական շերտերով քարտեր։

Ծառայությունն առաջին անգամ   գործարկվել է Հարավային Կորեայում 2015 թվականի օգոստոսի 20-ին, որից հետո նույն թվականին սեպտեմբերի 28-ին գործարկվել է ԱՄՆ-ում։  2016 թվականին Սպառողական էլեկտրոնիկայի միջազգային ցուցահանդեսում (CES 2016) ընկերությունը հայտարարել է, որ Samsung Pay ծառայությունը գործարկվելու է Ավստրալիայում, Բրազիլիայում, Իսպանիայում և Սինգապուրում։ Ռուսաստանում ծառայությունը  թողարկվել է  2016 թվականի սեպտեմբերի 29-ին։

## Ծառայության նկարագիրը
Samsung Pay-ը մշակվել է LoopPay ընկերության սեփական արհեստական բանականության հիման վրա, սթարթափի ժամանակ, որը հետագայում ձեռք է բերվել Սամսունգ ընկերության կողմից, 2015 թվականի փետրվարին։ Հիմնական տարբերությունը այլ բջջային վճարման ծառայությունների հետ համամետած այն է, որ  Samsung Pay-ը ունի  մագնիսական դաշտ ունեցող վճարման քարտերի հնարավորությունը, որը ծառայությանը թույլ է տալիս վճարումներ կատարել գրեթե բոլոր գոյություն ունեցող տերմինալներով, որոնք ունեն մագնիսական վճարման հնարավորություն։ Դա հնարավոր է «Մագնիսական տվյալների պաշտպանված փոխանակում» (Magnetic Secure Transmission (MST)) տեխնոլոգիայի շնորհիվ, որը թողարկում է համակարգ, որի մեջ տվյալների փոխանակման համար օգտագործվում է էլեկտրամագնիսական դաշտ, դա տերմինալներին ստիպում է  «մտածել», որ անցկացվել է իրական քարտ։

LoopPay-ի մշակողները այդ նախագիծը սկսել են այն նպատակով, որ նոր համակարգը կաջակցեր բոլոր տերմինալների 90 %-ին, բացառելով միայն այն տերմինալները, որոնք գործարք կատարելու համար  պահանջում են քարտի ֆիզիկական առկայությունը։

Ծառայությունը ակտիվացնելու համար անհրժեշտ է բեռնել ծրագիրը սմարթֆոնի մեջ, հաճախ այն տեղադրվում է ընկերության կողմից օպերացիոն համակարգի մեջ, դրանից հետո անհրաժեշտ է ակտիվացնել այն, ծրագրում ավելացնելով բանկային կամ զեղչի քարտեր։ Հնարավոր է ավելացնել միանգամից մի քանի քարտեր։

2016 թվականի մայիսին Սամսունգ ընկերությունը հայտարաել է, որ մշակում է ծառայության լրացուցիչ տարբերակ՝ Samsung Pay Mini անվանմամբ։ Տվյալ տարբերակը օգտագործվելու է բացառապես ինտերնետ-վճարումների համար։

## Ծանոթագրություններ

## Արտաքին հղումներ
* Ծառայության պաշտոնական կայքը

Կատեգորիա:Անդրոիդի ծրագրային ապահովում
Կատեգորիա:Անկանխիկ հաշվարկներ
Կատեգորիա:Էլեկտրոնային առևտուր
Կատեգորիա:Սամսունգ
Նիդերլանդների լճերի ցանկ

300px|մինի|Հողմաղացներ Էյսելմեր լճի ափին
300px|մինի|Հաուտերբդեյկ պատվարը, որը միմյանցից բաժանում է Էյսելմեր և Մարկերմեր լճերը
**[[Նիդերլանդներ]]**ի տարածքում գտնվում են մի շարք լճեր, որոնցից ամենամեծը՝ Էյսելմերը, առաջացել է այն բանից հետո, երբ Աֆսլեյտդեյկ պատվարով Վադենզեն անջատել են Զեյդեր-Զե ծովածոցից։

Ստորև ներկայացված է Նիդերլանդների լճերի ցանկը ըստ այդ երկրի առանձին տարածաշրջանների։

## Հարավային Հոլանդիա
* Գրևելինգեն (Grevelingen) կամ Բրաուվերխավենսե-Գատ — այս լճով է անցնում Զելանդիա պրովինցիայի հետ սահմանը
* Կագերպլասեն (Kagerplassen) - ոչ մեծ լճերի համակարգված շարք է
* Բրասեմեր-Մեր (Braassemermeer)

## Հյուսիսային Հոլանդիա
* Վեստեյնդեր-Պլաս (Westeinderplassen)
* Նարդերմեր (Naardermeer)
* Ալկմարդերմեր (Alkmaardermeer)
* Ամստելմեր (Amstelmeer)

## Ուտրեխտ
* Լոսդրեխտսե-Պլաս

## Ֆլեվոլանդ
300px|մինի|Գոյմեր լիճը

Ֆլեվոլանդ պրովինցիայի պոլդերները ցամաքեցնելուց հետո մնաց միմյանց հետ հաղորդակցություն ունեցող լճերի մի շղթա, որոնք ստորև ներկայացված են ժամացույցի սլաքիշարժման ուղղությամբ։
* Կետելմեր (Ketelmeer)
* Զվարտեմեր (Zwarte Meer)
* Վոսսեմեր (Vossemeer)
* Դրյոնտերմեր (Drontermeer)
* Վելյուվեմեր (Veluwemeer)
* Վոլդեր-Վեյդե (Wolderwijd)
* Նուլդերնաուվ (Nuldernauw)
* Նիյկերկերնաուվ (Nijkerkernauw)
* Էմմեր (Eemmeer)
* Գոյմեր (Gooimeer)
* Էյմեր (IJmeer)
* Մարկերմեր (Markermeer)

## Օվերեյսել
* Բելտեր-Վեյդե (Belterwijde)
* Բյոլակեր-վեյդե (Beulakerwijde)

## Ֆրիսլանդիա
300px|մինի|Ֆրիսլանդիայի հարավ-արևմուտքում գտնվող լճերի համակարգը

Ֆրիսլանդիա պրովինցիայում շատ լճեր կան, որոնց մեծ մասը գտնվում է ծովի մակերևույթից ցածր տեղանքում։ Այդ լճերը ձգվում են հարավ-արևմուտքից հյուսիս-արևելք։ Դրանց երկայնքով մեկ ձգվում է Պրինսե-Մարգրիտ ջրանցքը։
* Ֆլյուսեն (De Fluezen)
* Սլոտեր-Մեր (Slotermeer)
* Գրոտե-Բրեկեն (Groote Brekken)
* Տյոկե-Մեր (Tjeukemeer)
* Կուվորդերմեր (Koevordermeer)
* Սնեկեր-Մեր (Sneekermeer)
* Բերգյումեր-Մեր (Bergumermeer)
* Դե Լեյեն (De Leijen)
* Լաուվերսմեր — գտնվում է Գրոնինգեն պրովինցիայի հետ սահմանի վրա

## Գրոնինգեն
300px|մինի|Զյոդլարդերմեր լիճը

* Պատերսվոլդսմեր (Paterswoldsemeer)
* Սխիլդմեր (Schildmeer)
* Զեյդլարդեր-Մեր (Zuidlaardermeer)

## Դրենտե
* Լեկստերմեր (Leekstermeer)

## Ծանոթագրություններ

Կատեգորիա:Նիդերլանդների աշխարհագրություն
Տասներկու առաքյալներ (Ավստրալիա)

մինի
**Տասներկու առաքյալներ** (), կրաքարային ժայռերի խումբ օվկիանոսում, Փորտ Քեմպբելլ ազգային պարկի հարևանությամբ, տեղակայված է այսպես կոչված Մեծ օվկիանոսային ճանապարհին Ավստրալիայի Վիկտորիա նահանգում։ Նրանց արտաքին տեսքը և միմյանցից ոչ մեծ հեռավորության վրա գտնվելը այս վայրը դարձրել են հայտնի զբոսաշրջային վայր։ Ժայռերից որոշների բարձրություն մոտ 45 մ է։ Սկզբում տեղանքն անվանում էին Սոու էնդ Փիգլետս («Խոզը և խոճկորները»), այն 20-րդ դարում վերանվանվել է՝ կոչվելով *«The Twelve Apostles»* («Տասներկու առաքյալներ»), ընդ որում խմբում կար միայն ինը ժայռ։ Սոունը («Խոզ») կզղին էր, իսկ Փիգլետսը՝ («խոճկոր») առանձնացված ժայռերը։ Ներկայումս ժայռերը ութն են, քանի որ նրանցից մեկը 2005 թվականին փլվել է՝ չդիմանալով էրոզիայի ազդեցությանը։

Տասներկու առաքյալները գտնվում են Մեծ օվկիանոսային ճանապարհին՝ Պորտ Քեմբել և Պրինստոն քաղաքների միջև։ *Տասներկու առաքյալները* Վիկտորիա նահանգի գլխավոր տեսարժան վայրերից մեկն է և ամենաշատ այցելվողներից մեկը Ավստրալիայում։ 2000-ական թվականների սկզբին այս ճանապարհին կառուցվել է զբոսաշրջային կենտրոն։ Զբոսաշրջիկների շրջանում տարածված է նաև ժայռերի շուրջ ուղղաթիռով թռչելը։

1964 թվականին ժայռերն ընդգրկվել են յուրօրինակ կրաքարե գոյացությունների պահպանման նպատակով ստեղծված Փորտ Քեմպբելլ ազգային պակի մեջ։ Արգելոցի ներկայիս տարածքը զբաղեցնում է 17,5 կմ2։

## Ծանոթագրություններ

Կատեգորիա:Ավստրալիայի տեսարժան վայրեր
Հաղթանակ (ֆիլմ, 2008)

**Հաղթանակ** (), 2008 թվականին նկարահանված հարավաֆրիկյան կատակերգություն-նուար` բեմադրված Մառլենա վան Նիկերկի համանուն վեպի հիման վրա (1994 թ.):

## Սյուժե
ՀԱՀ-ում 1994 թվականին բազմառասա ընտրությունների նախաշեմին երկրում անհանգիստ էր։ «Տրիումֆ» շրջանի շքեղ անվանումը կտրուկ հակադրվում է նրա բնակիչների կենսակերպի հետ, այն սպիտակ աղքատություն է, որը բույն է դրել այստեղ, իր մշակույթով հայտնի Սոֆիաթաուն սև շրջանի քանդումից հետո։ Բենադե ընտանիքը տիպիկ սպիտակ մարգինալներ են (կերպարներ, որոնք հազվադեպ են հանդիպում հարավաֆրիկյան ֆիլմերում)։ Հայրը, մայրը, կրթության մեջ թերացած որդին և քեռի Տրեպպին բնակվում են ավերակ տնակում և մշտապես ներքաշված են պատահական սեռական հարաբերությունների մեջ։ Ընտրությունների հնարավոր արդյունքներից անհանգստացած նրանք որոշում են փախչել հյուսիս։ Զվարճալի միջադեպերի ամբողջությունը հերոսներին հասցնում է ողբերգական հանգուցակետի։

## Մրցանակներ
* :en:Durban International Film Festival 2008 (ՀԱՀ)

## Ծանոթագրություններ

## Արտաքին հղումներ
* Triomf 

Կատեգորիա:2008 ֆիլմեր
Կատեգորիա:Հարավաֆրիկյան կինոկատակերգություններ
Կատեգորիա:Հարավաֆրիկյան ֆիլմեր
Կատեգորիա:Ֆրանսիական կինոկատակերգություններ
Կատեգորիա:Ֆրանսիական ֆիլմեր
Կատեգորիա:2000-ականների ֆրանսիական ֆիլմեր
Կատեգորիա:Ֆրանսիական դրամա ֆիլմեր
Ալտեր

**Ալտեր** (), քաղաք և համայնք Բելգիայում, Արևելյան Ֆլանդրիա նահանգում։ 2007 թվականի հունվարի 1-ի դրությամբ ընդհանուր բնակչությունը կազմել է 18887 մարդ։ Ընդհանուր տարածքը 81,92 կմ քառ․ է, բնակչության խտությունը` 231 մարդ/կմ քառ։

Գտնվում է Բրյուգգե և Գենտ քաղաքների միջև, A10 ավտոմայրուղու կողքին, որը կապում է Օստենդե քաղաքը Գենտի և Բրյուսելի հետ։

Ալտերի քաղաքապետը (2011 թվականի դեկտեմբերի դրությամբ) Պիտեր Դե Կրեմն է՝ 2007 թվականի դեկտեմբերի 21-ից համատեղելով Բելգիայի դաշնային կառավարության պաշտպանության նախարարի պաշտոնի հետ։ Դե Կրեմը առաջին անգամ ընտրվել է Ալտերի քաղաքապետը 1994 թվականին, այնուհետև վերընտրվել է 2000 և 2006 թվականներին։ Մինչև նա 1959 թվականից ի վեր Ալտերի քաղաքապետը եղել է նրա հայրը` Յան դե Կրեմը։ Դե Կրեմի ընտանիքի դերի հետ կապված Ալտերի քաղաքապետարանի շենքը  առօրյա գործածության մեջ անվանում են Կրեմլ ()։

## Պատմություն
մինի|ձախից
Ալտերի առաջին հիշատակումը եղել է 974 թվականին։ Քաղաքի անվան ստուգաբանությունը շարունակում է մնալ վիճաբանության առարկա․ տարբեր ժամանակներում այն անվանել են «Հալտրա», «Հալեֆթտրա», «Հալտրե», «Հաելտեր», «Հաելտերտ», իսկ ներկայիս անունը վերջնականապես հաստատվել է 18-րդ դարում։

Քաղաքի զարգացման գործում կարևոր դեր է ունեցել 1613-1623 թվականների Բրյուգգեի ջրանցքի շինարարությունը։ 1775 թվականին Ալտերում հայտնվել է առաջին կամուրջը, իսկ 1838 թվականին այստեղ կառուցվել է նաև երկաթուղի։

Երկրորդ համաշխարհային պատերազմի ժամանակ քաղաքը Վերմախտի կողմից շրջափակված տարածքներից էր։ Ալտերն ազատագրվել է 1944 թվականի լեհական տանկային դիվիզիայի զինվորների կողմից (քաղաքում կա հուշարձան՝ նվիրված լեհ մարտիկներին)[3]։ Քաղաքի համար հետպատերազմյան տարիները նշանավորվեցին 1962 թվականին  խոշոր արդյունաբերական պարկի բացմամբ` ավելի քան 125 հա տարածք։ 1977 թվականին քաղաքին միացան Բելեմ, Լոտենհուլլե և Պոկե բնակավայրերը։ 2006 թվականին Ալտերի իշխանությունները Մայքրոսոֆթի հետ միասին Բելգիայում առաջին անգամ սկսեցին իրականացնել «թվային քաղաք»կոմցեպտը։

## Ծանոթագրություններ

## Պատկերասրահ

Aalter - Town hall.jpg
Aalter - De Sint Korneliskerk 12 01 2008.jpg
Poeke Kasteel R02.jpg


## Արտաքին հղումներ
*  - Only available in Dutch
*  Page about Aalter on rootsweb.com

Կատեգորիա:Բելգիայի բնակավայրեր
Յոնաս Բլոկե

**Յոնաս Բլոկե** (, , Բելգիա), բելգիացի կինոդերասան։

## Կենսագրություն
Յոնաս Բլոկեն ծնվել է   Բելգիայում։ Սովորել է Ուկկելի Եվրոպական դպրոցում, իսկ հետո՝ *École de la Cité* Ֆրանսիայում։ Երիտասարդ տարիներին մեծ հետաքրքրություն է ցուցաբերել թենիսի նկատմամբ, որի շնորհիվ էլ սկսվել է նրա արտիստական կարիերան։ Հանդիպելով մի հայտարարության, որով հրավիրվում էր 15 - 17 տարեկան երիտասարդ, ով կարողանում է թենիս խաղալ, տղան  հրապուրվում է և մասնակցում բելգիական «Մասնավոր դասեր» ֆիլմի նկարահանումներին, ստանձնելով գլխավոր հերոսի դերը. Ֆիլմի ռեժիսորն էր Ժոակիմ Լաֆոսը։  2011 թվականին, այս ֆիլմում աշխատելու համար երիտասարդ արտիստը   «Մագրիտ» ազգային մրցանակաբաշխությանն արժանանում է  «Առավել հեռանկարային դերասան» անվանակարգի։ 
2013 թվականին Յոնաս Բլոկեն մի փոքրիկ դերակատարումով նկարահանվեց Լյուկ Բեսսոնի «Մալավիտա» ֆիլմում, որտեղ գործող անձի և Ռոբերտ դե Նիրոյի ու Միշել Պֆայֆֆերի երեխաների  բնավորությունները համընկնում են։
2016 թվականի սեպտեմբերիին էկրան բարձրացավ Պոլ Վերխովենի  Նա թրիլերը, Յոնաս Բլոկեի մասնակցությամբ։ Նույն տարում Ֆելիսեն Փինոյի հետ միասին նա արդեն կարճամետրաժ ֆիլմի ռեժիսոր էր :

## Պարգևներ և անվանակարգեր

## Ծանոթագրություններ

## Արտաքին հղումներ

Կատեգորիա:Բելգիացի դերասաններ
Կատեգորիա:Բելգիացի ռեժիսորներ
Բեգգեն

**Բեգգեն** (), Լյուքսեմբուրգի մեծ դքսության համանուն մայրաքաղաքի 24 վարչական շրջաններից մեկը, որը տեղակայված է քաղաքի հյուսիսային հատվածում։ Ըստ 2017 թվականի մարդահամարի տվյալների՝ թաղամասի բնակչությունը կազմում է 3653 մարդ։

Բնիկ լյուքսեմբուրգցիները կազմում են Բեգգենի բնակչության ընդամենը 30 %-ը։ Ավելի մեծ տոկոս են կազմում Եվրոպական Միության (հատկապես՝ Ֆրանսիայի, Պորտուգալիայի, Իտալիայի, Բելգիայի, Գերմանիայի, Հունաստանի, Իսպանիայի) և Ռուսաստանի Դաշնության քաղաքացիները։

Թաղամասում է գտնվում 19-րդ դարում կառուցված ռուսական դեսպանատունը, որն ինքնին կառուցվել է 18-րդ դարի թղթի արտադրամասի ավերակների վրա։ 20-րդ դարում դեսպանատան շենքը բարեբախտաբար կանգուն է մնում՝ ծառայելով որպես Լյուքսեմբուրգում պողպատ արդյունահանող ընկերության տնօրենի առանձնատուն։ Երկրորդ համաշխարհային պատերազմի ընթացքում շենքը և հարակից տարածքները օկուպացվել են գերմանական զորքերի կողմից։ Ամերիկյան բանակի կողմից Լյուքսեմբուրգի ազատագրումից հետո այն սկսել է օգտագործվել որպես հյուրանոց և ապա վարձակալության հանձնվել ԽՍՀՄ դեսպանությանը։ ԽՍՀՄ-ի փլուզումից հետո այն դարձել է Լյուքսեմբուրգում ՌԴ դեսպանատան շենքը։

## Ծանոթագրություններ

Կատեգորիա:Լյուքսեմբուրգ մայրաքաղաքի վարչական շրջաններ